Jos kysyttäisiin, mikä on Raamatun tärkein luku tätä päivää varten, -
jotta ymmärtäisimme lopunaikojen tapahtumia, -
vastaisin: Danielin kirjan luku 8.
Jos sinulla on Raamattu, avaa tuo luku, -
Danielin kirja luku 8.
Käymme luvun läpi hyvin nopeasti, mutta lue se ja tutki sitä jälkeenpäin.
Tarkastele sen sisältämiä tärkeitä tekstikohtia.
Mutta tahdon ensin sanoa jotain.
Nimi 'Daniel' on hyvin tärkeä.
Hepreaksi 'Daniel' merkitsee: Jumala on tuomarini.
Se on periaate, jota meidän täytyy soveltaa elämäämme.
Että Jumala on tuomarimme.
Vain Hänen mielipiteellään sinusta on merkitystä.
Jos elät tavalla, joka kunnioittaa ja miellyttää Häntä -
ja on kuuliainen Hänen totuudelleen, sinut havaitaan uskolliseksi.
Hän sanoo sinulle: "Hyvin tehty, sinä hyvä ja uskollinen palvelijani."
Mutta jos annat muiden olla tuomareitasi, annat heille etusijan -
ja yrität täyttää heidän odotuksensa, epäonnistut surkeasti.
Tutkitaan nyt yhdessä Danielin kirjan lukua 8.
Käydään luku yhdessä läpi.
Muistattehan, että Daniel oli pakkosiirtolaisuudessa.
Hän ei ollut Juudeassa eikä Jerusalemin pyhässä kaupungissa.
Hän oli muualla.
Hän oli muinaisessa Meedian ja Persian valtakunnassa.
Mitä siitä tiedämme?
Daniel oli siellä Jumalan miehenä juuri sitä aikaa varten.
Hän oli hyvin epätavallisessa paikassa.
Hän oli Uulai-joen rannalla.
Miksi hän oli siellä? Hän teki siellä juuri samaa kuin Hesekiel teki -
ollessaan Kebar-joen rannalla.
Hän teki samaa kuin Paavali Apostolien tekojen kirjassa -
ollessaan kaupungissa, joka oli täysin omistettu epäjumalanpalvelukselle.
Häntä suretti hengessä ihmisten sokeus, -
jota kaupunki heijasteli.
Niinpä hän meni ulos portista joen rantaan -
paikkaan, jossa saattoi rukoilla ja ylistää.
Samaa teki Daniel. Hän ylisti. Niin teksti sanoo myöhemmin.
Kesken ylistystä -
Danielille annettiin tämä tärkeä näky.
Siinä on hyvä periaate meillekin.
Kun me ylistämme Jumalaa, -
kun tulemme Hänen eteensä kunnioittaen, ylistäen ja kiittäen, -
tuoden Hänelle kunnian, silloin Hän usein välittää meille totuuksiaan.
On siis olemassa yhteys Jumalalle mieluisan ylistyksen -
ja ilmestyksen välillä.
Huomaa, mitä Daniel tekee.
Raamattu sanoo jakeessa 3: -
"Minä nostin silmäni ja katsoin."
Hän näki näyn. Jos tutkit tarkkaan näitä kolmea tai neljää alkujaetta, -
huomaat, että niissä puhutaan hänen näkemästään näystä.
Siinä oli yhtäläisyyksiä ja jatkumoa -
Danielin aiempaan näkyyn -
edellä luvussa 7.
Se kertoi suuresta valtakunnasta.
Puhumme siitä lisää tulevina viikkoina.
Tässä hänelle ilmestyi näyssä chaja.
Heprean sana chaja merkitsee 'eläintä' tai 'petoa'.
Aina kun Raamatun profetioissa puhutaan 'pedosta', -
kyseessä on 'valtakunta', 'hallinto'.
Tässä esiintyy oinas, ajil.
Oinas nousi esiin. Tekstiä tutkiessaan huomaa, -
että oinas tuli idästä -
ja liikkui länteen, pohjoiseen ja etelään.
Ja minne ikinä se meni, se oli barbaarinen, -
se orjuutti, se vainosi ihmisiä.
Maailma koki itsensä avuttomaksi.
Tämä peto käynnistää ajanjakson, -
jota kutsumme synnytystuskiksi.
Puhuimme siitä ensimmäisessä jaksossa.
Petoa kutsutaan siis oinaaksi.
Se tulee idästä.
Uskon sen olevan islamilainen valtakunta.
Yksi tärkeä asia, joka tulee ottaa esiin, -
että valtaosa kristityistä ja juutalaisista tutkijoista -
tarkastelevat Danielin kirjan kahdeksatta lukua -
ja sijoittavat sen menneisyyteen.
He sijoittavat sen Aleksanteri Suuren ja hänen jälkeläistensä aikaan, -
mutta se on virhe. Perustelen sen Raamatulla.
Jos katsot esimerkiksi jaetta 17 kahdeksannessa luvussa, -
siinä sanotaan näystä selvästi: -
"le'et kets hechazon".
Se tarkoittaa, että tämä näky tarkoittaa lopun aikaa.
Heprean 'kets' tarkoittaa 'loppua'.
Jos jatkamme saman luvun 19. jakeeseen, -
se sanoo näystä: "be'akharit haza'am", -
"viimeisenä vihan aikana".
Näyn mukana tulee Jumalan vihan loppu.
Se tarkoittaa tämän maailmanajan loppua.
Samassa 19. jakeessa sanotaan vielä: -
"ki lemo'ed kets" -
eli tämä näky on määrättyä lopunaikaa varten.
Tekstissä on siis kolme esimerkkiä, joiden mukaan Daniel 8 -
kertoo viimeisistä päivistä, lopunajoista, -
Jumalan vihan ajasta ennen Jumalan valtakunnan perustamista.
Tämä pedon valtakunta nousee esiin. Se on häikäilemätön valtakunta.
Se tekee mitä ikinä se tahtoo.
Kun tutkimme tekstiä, näemme jotain.
Luemme: "ein matsil" -
eli ei ollut pelastusta.
Ei ollut ketään, joka olisi pannut valtakunnalle kampoihin.
Se eteni kautta maailman -
kylväen tuhoa, epätoivoa, kuolemaa ja julmuutta.
Niin tässä sanotaan. Näemme myös jotain muuta.
Danielin yrittäessä vielä ymmärtää tätä näkyä -
hänelle näytettiin toinen näky.
Se kertoo toisesta valtakunnasta -
ja toisesta eläimestä.
Tämä eläin on kauris [vuohi]. Se on tärkeää.
Tämä kauris nousee esiin. Teksti kertoo, että se tapahtuu odottamatta.
Kukaan ei siis ajattele, että tällaista eläintä edes olisi.
Se marssii esiin. Mutta seuraava asia on tärkeä.
Tekstissä on hyvin epätavallinen ilmaus.
Teksti näet kertoo, että kauris kulki maan ylitse koskettamatta maata.
Mitä se yrittää kertoa meille -
sanoessaan, että kauris kulki maan ylitse koskettamatta maata?
Se kertoo, että siihen liittyy yliluonnollinen näkökulma.
Kulkeminen koskettamatta maata tarkoittaa taivaalla olemista.
Hepreassa se on yliluonnollisuutta tarkoittava ilmaus.
Se ei ole Jumalasta, päin vastoin.
Se tulee pyhän vastakohdasta, -
taivaallisten tarkoitusten vastakohdasta.
Tämä valtakunta nousee helvetin kuilusta.
Aivan kuten puhuimme aiemmin ensimmäisessä jaksossa -
tarkastellessamme lukua Ilm. 6 -
ja neljättä petoa, neljättä ratsastajaa, -
jonka nimi on Kuolema ja jonka perässä seuraa Tuonela.
Sen alkuperä on saatana.
Tässä katkelmassa kerrotaan, että toinen eläin, kauris, -
tulee oinaan eteen.
Se karkaa oinaan kimppuun ja tuhoaa sen.
Luvussa on myös toinen tärkeä totuus.
Tässä kahdeksannessa luvussa kerrotaan eräs asia.
Jakeissa 20 ja 21 kerrotaan näistä kahdesta valtakunnasta.
Ensimmäisestä, oinaasta, kerrotaan jakeen 20 lopussa.
Luen sen.
"Kaksisarvinen oinas, jonka sinä näit, -
on: Meedian ja Persian kuninkaat."
Jos teksti on lopunaikoja varten, kuten on sanottu, -
miten ymmärrämme meedialaiset ja persialaiset tänään?
Ymmärrämme sen tarkoittavan Irania.
Kerron nyt erään hyvin tärkeän periaatteen.
Se on tämä: Kun lähestymme lopunaikoja, -
enkä tarkoita edes lopun seitsemää vuotta vaan niiden lähestymistä, -
voimme odottaa, että hieman ennen noita seitsemää vuotta Iran...
Iran on muuten islamilainen valtio.
Huomaamme, että tämä raaka, barbaarinen valtakunta, -
jonka juuret ovat islamissa...
Ja muuten, enemmän kuin mikään muu ryhmä nykyään -
islam vainoaa, tappaa ja sortaa.
Surullinen tosiasia on, he tappavat arabeja enemmän kuin kukaan muu.
He tappavat enemmän muslimeja, -
koska tulee olemaan äärimuoto, joka perustuu sharialakiin.
Ne, jotka eivät alistu sille, olivatpa he arabeja tai eivät, teurastetaan.
Sitä me näemme hyvin paljon Lähi-idässä ja Afrikassa tänään.
Paljon terrorismia. Se on yksinkertaisesti todellisuutta.
Eräs tärkeä profeetallinen merkki lopunaikojen lähestymisestä -
on Iranin nouseminen.
Ja muuten: esimerkiksi pari vuotta sitten -
puhuttiin paljon Daeshista eli Isisistä, islamilaisesta valtiosta.
Huomaamme, että maailma, Amerikka ja Euroopan unioni, -
kiinnittävät tarkasti huomiota Isisiin ja sen toimintaan.
Mutta todellinen sanoma on tämä: -
Isis on pitkälti kukistettu, -
mutta Iran on sen ansiosta levittäytynyt.
Iran on noussut vaikutusvaltaiseen asemaan esimerkiksi Irakissa.
Sillä on paljon vaikutusvaltaa Libanonissa Hizbollahin kautta -
ja myös Syyriassa. Se on siirtymässä Jemeniin.
Iran yrittää lietsoa terrorismia myös Gazassa -
Israelin etelärajalla, Israelin lounaisrajalla.
Iran siis levittää vaikutusvaltaansa.
Syyriassa on tänä päivänä paljon konflikteja -
Israelin, Israelin ilmavoimien ja armeijan, -
ja Iranin sotilaiden ja toimijoiden välillä Syyriassa.
Tämä kaikki on odotettua profetian täyttymistä: Iranin nousu.
Mutta Iran ei ole antikristuksen valtakunta -
eikä myöskään islam ole antikristuksen uskonto.
Huomaamme tästä, että nousee toinen valtakunta.
Hepreaksi sanomme: "pitomi". Se tarkoittaa: yhtäkkiä, odottamatta.
Tuo valtakunta tulee olemaan luonteeltaan saatanallinen.
Se nousee. Mitä teksti sanoo?
Luetaan Dan. 8:21: -
"Ja kauris on Jaavanin kuningas".
Jaavanilla tarkoitetaan yleensä Kreikkaa.
Mutta jos rajaamme sen vain nykypäivän Kreikkaan, erehdymme.
Se pitää ymmärtää niin kuin Daniel sen tarkoitti.
Jaavan tarkoittaa paljon muutakin kuin vain Kreikkaa.
Se oli siihen aikaan puhekielen ilmaisu Euroopalle.
Viimeinen valtakunta, valtakunta, josta antikristus tulee, -
on oleva eurooppalainen valtakunta. Sen ei pitäisi yllättää.
Jos kiinnitit huomiota Danielin kirjaan, -
hän puhuu pedosta. Mikä on peto? Mainitsimme jo: valtakunta.
Puhuimme Babylonista, meedialaisista ja persialaisista, -
ja sitten kreikkalaisista, siihen aikaan Aleksanteri Suuresta, -
ja sitten vielä yhdestä, Roomasta.
On tärkeää ymmärtää tämä: -
Rooma on Danielin näkökulmasta viimeinen.
Ihmiset pitävät sitä ongelmallisena, sillä Rooma ei ole viimeinen.
Huomaamme, että Rooma, eurooppalainen valtakunta, nousee.
Se tekee niin lopunaikoina. Siinä on eräs järkyttävä piirre.
Puhumme tuosta piirteestä seuraavassa jaksossa.
Voimme siis odottaa, että lopunaikoina nousee -
eurooppalainen valtakunta, joka puskee oinaan kumoon.
Mutta ongelma on tämä: teksti sanoo valtakunnasta jotain.
Jos luemme Jumalan Sanaa, huomaamme, että se tekee jotain.
Katsopa jaetta 8.
"Ja kauris tuli ylen suureksi". Se tuli siis hyvin voimakkaaksi.
Hepreaksi: "ad me'od", erittäin paljon.
Ilmaukseen liittyy tavallisesti hengellinen sävy.
Tässä sanotaan: "...mutta kun se oli väkevimmillään, särkyi suuri sarvi, -
ja sen sijalle kasvoi neljä uhkeata sarvea, -
taivaan neljää tuulta kohti."
Monet pitävät suurena sarvena Aleksanteri Suurta.
Hänen jälkeensä tuli neljä hallitsijaa. Se voi olla totta.
Mutta Danielia ymmärtääkseen täytyy tutkia merkitystä lopunaikoina -
ja ymmärtää terminologiaa.
Kun Daniel puhuu taivaan neljästä tuulesta, -
sillä tarkoitetaan maailmanlaajuista luonnetta.
Se levittäytyy neljään ilmansuuntaan.
Tässä siis sanotaan, että kauris hajoaa ollessaan vahva.
Se tarkoittaa, että se muuttuu.
Se levittäytyy ja muuttuu maailmanvallaksi, -
joka hallitsee suurta osaa maailmasta.
Näimme sen aiemmin tutkimuksessamme.
Viimeinen valtakunta on oleva globaali valta.
Mitä voimme odottaa? Jos jatkaa lukemista, -
tämä valtakunta lähtee sotaan taivaan sotajoukkoja vastaan.
Se lähtee sotaan. Mutta haluan teidän näkevän tämän.
Identiteetiltään se ei ole vain eurooppalainen valtakunta -
tai eloon herännyt Rooman valtakunta.
Ymmärtääkseen sen oikein pitää tutkia toista raamatunkohtaa.
Avatkaapa Ilmestyskirja, -
Ilmestyskirjan luku 17.
Siellä meille annetaan lisävalaisua, -
mistä tämän pahan valtakunnan tunnistaa.
Kuten sanoin, Ilm. 17.
Mitä teksti sanoo pedosta?
Pedolla on seitsemän päätä.
Kun tarkastelemme näitä päitä, -
meille kerrotaan myös, että ne ovat kuninkaita tai kuningaskuntia.
Miksi se on tärkeää?
Katsotaan tekstiä yhdessä. Ilmestyskirja 17:10: -
"ne ovat myös seitsemän kuningasta; heistä on viisi kaatunut".
Mitkä viisi kuningaskuntaa ovat kaatuneet? Hyvin yksinkertaista.
Ilmestyskirjan näkökulmasta ne ovat Egypti, -
Assyria, Babylon, Meedia ja Persia ja viides, -
Ilmestyskirjan kirjoittaja Johanneksen aikana jo kaatunut, on Kreikka.
Sanon uudelleen. Ne viisi ovat Egypti, Assyria, Babylon, -
Meedia ja Persia sekä Kreikan imperiumi.
Ne olivat jo kaatuneet Johanneksen aikaan.
Jos jatketaan eteenpäin, jakeessa 10 sanotaan: "yksi on".
Mitä se tarkoittaa? Roomaa. Se hallitsi sillä hetkellä Israelia -
ja suurta osaa sen ajan sivistyneestä maailmasta. Rooma.
Rooma oli siis kuudes.
Mutta kerrotaan, että niitä oli seitsemän. Kuka oli seitsemäs?
Tässä on jotain kiehtovaa. Jos lukee eteenpäin, teksti sanoo: -
"viimeinen ei ole vielä tullut, -
ja kun hän tulee, pitää hänen vähän aikaa pysymän."
Se on seitsemäs. Siitä kerrotaan jakeessa 11.
"Ja peto, joka on ollut ja jota ei enää ole, on itse kahdeksas, -
ja on yksi noista seitsemästä".
Siitä kerrotaan yksityiskohtaisesti. Kerrataan vielä.
Viisi on kaatunut.
Egypti, Assyria, Babylon, Meedia ja Persia sekä Kreikka.
Yksi on vallassa, Rooma.
Yksi on tulossa, ja se pysyy vain vähän aikaa.
Se menee pois ja palaa takaisin.
Se on kahdeksas, viimeinen.
Se on Danielin luvun 8 kauris.
Tässä on meille kysymys. Mikä on seitsemäs valtakunta?
Se tulee, pysyy lyhyen ajan ja menee pois, -
mutta palaa takaisin. Mikä on vastaus?
Emme pysty olemaan dogmaattisia, -
mutta teksti tarjoaa tietoa, joka ohjaa meitä oikean tulkinnan äärelle.
Mitä tiedämme Egyptistä, Assyriasta, Babylonista, Meediasta ja Persiasta, -
Kreikasta ja Roomasta? Näitä kuutta valtakuntaa yhdisti eräs asia.
Ne vainosivat juutalaiskansaa. Kuulitko?
Ne kaikki vainosivat juutalaiskansaa.
Mutta esitänpä teille kysymyksen.
Ketkä olivat juutalaisten kaikkein pahimpia vainoojia?
Siitä ei ole epäilystäkään. Se on historiallinen tosiasia.
Vastaus on: natsi-imperiumi, kolmas valtakunta.
Miksi Hitler kutsui imperiumiaan kolmanneksi valtakunnaksi?
Jotkut nykyajan tutkijat vastaisivat, -
että ennen Hitleriä Saksan historiassa oli kaksi valtakuntaa. Väärin.
Käsitys on peräisin yhdeltä henkilöltä, joka laati kirjan ja uskoi niin.
Hitler ei uskonut niin. Hän näki itsensä -
näiden muinaisten imperiumien uudelleen syntyneenä johtajana.
Kreikan ja Rooman imperiumien. Niin hän näki itsensä.
Hän näki, että ensimmäinen valta- kunta oli Kreikka ja toinen Rooma.
Ne molemmat olivat eurooppalaisia.
Hän kutsui imperiumiaan kolmanneksi valtakunnaksi.
Kaksi ensimmäistäkin olivat eurooppalaisia.
Hitlerinkin valtakunta oli eurooppalainen.
Mitä muuta tekstissä sanotaan?
Pitää antaa tekstin ohjata meitä oikean tulkinnan äärelle.
Tässä sanotaan, että kun seitsemäs tulee, se pysyy vähän aikaa.
Vähän aikaa. Se on tärkeä vihje. Miksi?
Kun tutkimme Egyptiä, Assyriaa, Babylonia ja muita, -
nämä valtakunnat kestivät huomattavan pitkän ajan.
Monet hallitsivat yli 100, 200 tai 500 vuotta.
Kun katsomme Hitlerin kolmatta valtakuntaa, -
kuten muutkin, se vainosi juutalaisia.
Se oli itse asiassa juutalaisten pahin vainooja kautta aikain.
Mutta natsi-imperiumi kesti vain lyhyen ajan -
verrattuna muihin valtakuntiin. Se on tekstin vihje.
Voimme siis odottaa eloon herännyttä eurooppalaista valtakuntaa, -
jolla on yhtäläisyyksiä näiden valtakuntien kanssa.
Mitä se on? Juutalaiskansan vainot.
Kiinnittäkää huomiota vielä yhteen kohtaan.
Palataan takaisin Danielin kirjaan ja lukuun 12. Tärkeä katkelma.
Danielin 12. luku kertoo kiistattomasti,
korostan: kiistattomasti, lopunajoista.
Siitä, mitä sellaista tapahtuu, joka johtaa Jumalan valtakunnan tuloon.
Kun tutkimme tätä, luemme nämä sanat kohdasta Dan. 12:1.
"Siihen aikaan nousee Miikael, -
se suuri enkeliruhtinas". Hän tekee jotain.
"...joka seisoo sinun kansasi lasten suojana."
Mikä on tämä kansa? Danielin kansa, juutalaiset. Huomatkaa: -
"Ja se on oleva ahdistuksen aika".
Heprean ilmaus on "et tsara".
Sama ilmaus esiintyy luvussa Jer. 30.
Ensimmäisessä jaksossa puhuin vihreästä väristä.
Siihen liittyy kärsimystä ja kipua.
Hepreassa on myös sana, jota ei useinkaan käännetä "vihreäksi", -
mutta se on muodostettu sanasta "jarok", hepreaksi: "vihreä".
Jeremia näkee ajan, -
jolloin miehet ovat kaksinkerroin vatsaansa kivusta pidellen.
Kysytään, voiko mies synnyttää? Ei.
Jeremia kysyy: "Miksi sitten miehet pitelevät vatsaansa?"
Teksti vastaa, että he ovat vihreänä kivusta.
Lue Jer. 30:5―6.
Hepreaksi: "et tsara hi leJaakov umimena jevashea", -
"Se on Jaakobille ahdistuksen aika, mutta hän on pelastuva siitä."
"Ahdistuksen ajasta" puhuu myös Daniel jakeessa 12:1.
Tässä sanotaan: "ahdistuksen aika".
Se on pahinta aikaa sitten Israelin kansan syntymisen -
hamaan loppuun asti. Siis juutalais- kansan pahimman kärsimyksen aikaa.
Jeshua sanoi samaa Matt. 24:ssä.
Siinä katkelmassa Matt. 24:ssä näemme, että se on -
suuren vainon, ahdistuksen aikaa Israelille.
Ne kaikki sopivat yhteen.
Tarkoitan sanoa tämän: tulee vielä toinen holokausti.
Näemme, että siitä on jo merkkejä isossa osassa maailmaa.
Antisemitismi lisääntyy Afrikassa, Aasiassa, Euroopassa, -
Pohjois-Amerikassa ja Australiassa.
Lopunaikojen asiat, Iranin esiinnousu, -
kaikki nämä asiat ovat profeetallisia merkkejä lopunaikojen lähestymisestä.
Ensi kerralla tarkastelemme juutalaisten ja Israelin tärkeää roolia.
Päätän tähän. Ensi kertaan! Shalom Israelista!
Suomennos: Marianne Tenetz